Държавен вестник, бр. 9, 2011 г., стр. 33

БРОЙ  9	
Д Ъ Р Ж А В Е Н  В Е С Т Н И К 	
СТР.  33  
община осигурява възможност всеки избира­
тел – гражданин на друга държава – членка на 
Европейския съюз, да може да прави справка 
в избирателния списък по личен номер. 
Раздел ІІ
Избирателни списъци при избори за народни 
представители и за президент и вицепрезидент 
на републиката
Съставяне
Чл. 55. (1) Избирателните списъци се със­
тавят по реда на чл. 52, ал. 1 и 3.
(2) В списъците се включват всички бъл­
гарски граждани, които отговарят на условията 
по чл. 3, ал. 1. 
Заличаване
Чл. 56. (1) От избирателните списъци се 
заличават имената на гражданите, които са 
заминали извън Република България не по-
малко от два месеца преди изборния ден и не 
са се завърнали до предаването на списъците 
на секционните избирателни комисии. Зали­
чаването става по заявление на напусналите 
страната или служебно по данни, предоста­
вени от Министерството на вътрешните ра­
боти. Министерството на вътрешните работи 
предоставя на Главна дирекция „Гражданска 
регистрация и административно обслужване“ 
в Министерството на регионалното развитие и 
благоустройството данни за автоматизираното 
заличаване на лицата от избирателните списъци 
55 дни и 15 дни преди изборния ден.
(2) Когато лицата по ал. 1 се завърнат в 
страната след изготвяне на избирателния спи­
сък, те се вписват отново в него по реда на 
чл. 46, ал. 3 и 4.
Вписване
Чл. 57. Българските граждани, живеещи 
извън Република България, които се намират 
в страната в изборния ден, могат да гласуват 
по постоянния си адрес. Когато тези лица са 
били заличени от избирателните списъци, те се 
вписват в списъците по тяхно искане от органите 
по чл. 40, ал. 1 до предаването на списъците 
на секционните избирателни комисии или в 
изборния ден – от секционната избирателна 
комисия, след представяне на документ за са­
моличност и на декларация по образец, че не 
са гласували и няма да гласуват на друго място.
Раздел ІІІ
Избирателни списъци при избори за членове на 
Европейския парламент от Република България
Части на списъка
Чл. 58. (1) Избирателният списък се състои 
от две части: част I и част II. Част I на из­
бирателния списък се съставя по постоянния 
адрес на гражданите на Република България, а 
част II – по заявените от гражданите на друга 
държава – членка на Европейския съюз, адреси 
на пребиваване в Република България.
(2) Част I на списъка се съставя по реда на 
чл. 52, ал. 1 и 3.
(3) В част I на списъка се включват всички 
български граждани, които отговарят на усло­
вията по чл. 3, ал. 2.
(4) В част II на списъка въз основа на пода­
дените по чл. 59, ал. 1 декларации се вписват 
по азбучен ред имената на избирателя, данните 
за гражданството му на друга държава – членка 
на Европейския съюз, номерът на удостовере­
нието за пребиваване и датата на регистрация, 
посочена в него, и адресът на пребиваване в 
Република България, като графите за вписване 
на личния номер и на номера на личната карта 
или паспорта остават празни и не се попълват 
и се обособява графа „Забележки“.
(5) Органите по чл. 40, ал. 1 не по-късно 
от 30 дни преди изборния ден изпращат ко­
пие от част II на избирателните списъци на 
Централната избирателна комисия, която уве­
домява компетентните органи на съответните 
държави членки за включени в избирателните 
списъци техни граждани. Прилага се и списък 
с имената на избирателите на съответния език, 
така както са изписани в личната карта или 
паспорта.
(6) Проверка на обстоятелствата по чл. 3, 
ал. 2 и 3 се извършва от Министерството на 
вътрешните работи и Министерството на право­
съдието по искане на органите по чл. 40, ал. 1. 
За гражданите на друга държава – членка на 
Европейския съюз, искането се придружава с 
копие от декларациите по чл. 59, ал. 1.
Вписване на граждани от други държави 
членки
Чл. 59. (1) Гражданин на друга държа­
ва – членка на Европейския съюз, който от­
говаря на условията по чл. 3, ал. 3 и желае да 
бъде вписан в избирателен списък, представя 
декларация по образец в общинската админис­
трация по адреса на пребиваване в Република 
България не по-късно от 40 дни преди изборния 
ден, в която декларира:
1. гражданство и адрес на пребиваване в 
Република България;
2. населеното място или изборния район, в 
който името му е било записано за последен 
път в държава – членка на Европейския съюз;
3. че ще упражни правото си на глас един­
ствено в Република България; 
4. че не е лишен от право да избира в дър­
жавата членка, на която е гражданин;
5. номера на удостоверението за пребиваване 
и датата на регистрация, посочена в него;
6. данните от личната карта или паспорта 
и личен номер.